Subject: [lojban] Re: Le petit prince - VI

From: Jordan DeLong <[email-masked]>
Date: Mon, 28 Oct 2002 17:06:39 -0600

On Mon, Oct 28, 2002 at 01:31:30PM +0000, Jorge Llambias wrote:
> la djorden cusku di'e
[...]
> > .i mu'a da'i lu na'e bo ro da li'u cu
> > du lu lo na du ro da li'u
> 
> i na du i lei valsi pe le pamoi cu frica lei valsi pe le
> remoi iseki'ubo le pamoi se cusku na ka'e du le remoi

.i .y. .i lu naku ro da co'e li'u du lu su'o da naku co'e li'u
.iju lei valsi cu frica .i si'a li pa su'i pa du li re .iju lei
namcu cu frica

> i cumki fa le du'u la'e lu co'e li'u du la'e lu co'e
> xi re li'u

.i na jimpe

> > .i lu lo na du ro da li'u cu du lu no
> > da li'u
> 
> i na du i ji'a pe'i na smuni mintu i pe'i lu lo na du
> be ro da li'u cu smuni mintu lu su'o de poi ro da zo'u
> ke'a na du da li'u i sezynatfe

.i .ie sezynatfe .i mi troci tu'a ti

.i sera'a lu lo na du be ro da li'u goi ko'a .i .ie ko'a du lu
de poi ro da na du ke'a li'u goi ko'e .i ko'e du lu no de li'u
ni'i leza'i naku de poi roda na du de cu ka'e zasti .i .y.

.i .ua mi na drani .i mi jimpe tu'a do ca .i .u'u .i sezynatfe
vau po'o

[...]
> > > > .i lu no na'e bo ro da li'u
> > > > cu sezyjetnu .i ru'a mi na mulno jimpe do
> > >
> > > i go'i ra'o i mi'o pu casnu lu na'e bo da li'u enai lu na'e
> > > bo ro da li'u i na'e bo da du de
> >
> > .i casnu tu'a lu no na'e bo da li'u .i du pu xusra ledu'u lu no
> > na'e bo da li'u du lu no de li'u .i mi na tugni
> 
> i mi na pu xusra la'e di'u i na du i pe'i lu no na'e bo da li'u
> cu smuni mintu lu no de poi su'o da zo'u ke'a na du da li'u noi
> smuni mintu lu no de li'u va'o le nu su'o da su'o de zo'u da na
> du de
> 
> > .i .e'u lu no na'ebo da li'u du lu da zo'u li'o no de poi ke'a
> > na du da li'u .enai lu no de li'u .i pe'ipei
> >
> > to mi naca morji ledu'u fi makau tavla vau ji'a .u'i toi
> 
> i mi'o tugni simxu sera'a le krasi cuntu i toltugni fi tu'a
> lei valsi ku po'o

.i je'e

> > > i bau le fraso zoi fy Tu n'avais eu longtemps pour distraction
> > > que la douceur des couchers de soleil fy
> >
> > .i .u'u mi na jimpe tu'a la frasyban.
> 
> i zoi gy For a long time you had for distraction nothing but
> the softness/calm of sunsets gy

.ua .i .e'u ko cusku da poi simsa le ca selsku be do .iku'i vimcu
tu'a pa le fasnu cmavo .i mu'a lu no na'e bo lo'e nu xutla pe
lo'e solri nu canci li'u ka'e binxo lu no na'e bo le xutla
selkai be lo'e nu le solri cu canci li'u .a lu no na'e bo
le xutla selkai be lo'e solri nu canci li'u

.i na djuno

> > > > .i lei cmavo cu cmalu jeke ku'i vajni kakne ke'e ji'a stidi
> > >
> > > i pe'i do skudji lu so'umei li'u enai cmalu i pe'i du'emei
> > > i ku'i mi randa le du'u le cuntu ka'e se jinvi
> >
> > .i mi pu djica lenu cusku la'e lu lei cmavo ka'e stidi lo cmalu
> > je vajni bo kakne datni
> 
> je'e i mi na pu jimpe i mi randa le du'u le cuntu ka'e se jinvi
> i ku'i mi za'o naku lifri lo'e nu pilno nitcu

.i je'e

mu'o
-- 
Jordan DeLong - [email-masked]
lu zo'o loi censa bakni cu terzba le zaltapla poi xagrai li'u
sei la mark. tuen. cusku